<classify> Na Mohamed Kassara -Dar es salaam KLABU ya Simba imemtangaza rasmi, beki Gadiel Michael kuwa mchezaji wake, baada ya kusainiana naye mkataba wa miaka miwili. Gadiel ametua Simba, baada ya kumalizamkataba wake wa miaka miwili na Yanga aliyojiunga nayo akitokea Azam FC. Usajili huo unafanya idadi ya wachezajiwaliosajiliwa na Simba wakitokea kwa watani zao Yanga kuwa watatu, baada ya mlindamlango, Beno Kakolanya na kiuingo mshambuliaji, Ibrahim Ajib. Gadiel ataungana wachezaji wenginewapya waliosajiliwa na Simba kwa ajiliya msimu ujao ambao ni , Tairone Santos da Silva, Gerson Fraga Viera, WilkerHenrique da Silva wote kutoka Brazil, Sharaf Eldin Shiboub Sudan, FrancisKahata Kenya na Deo Kanda kutoka Jamhuri ya Kidemokrasia KongoDRC.Wengine ni Ajibu, Kakolanya, KennedyJuma kutoka Singida United na Miraji Athuman kutoka Lipuli FC.Wachezaji hao wataungana na nyota wenginewaliokuwamo katika kikosi cha timu hiyo msimu uliopita, John Bocco, PascalWawa, Meddie Kagere, Shomari Kapombe, Erasto Nyoni, Aishi Manula, ClatousChama, Jonas Mkude, Rashid Juma, Mohammed Hussein Tshabalala, Hassan Dilunga,Said Ndemla na Mzamiru Yassin. Beki huyo aliyekulia katika timu yavijana ya Azam, atakuwa na shughuli pevu ya kuwania namba na mpinzani wake katika nafasi ya ulinzi wakushoto, beki mwingine wa muda mrefu waSimba, Mohamed Hussein. Tshabalala ambaye alikuwa mchezaji borawa Ligi Kuu Bara msimu wa 201718, amekuwa mhimili mkuu wa nafasi hiyo, lichaya changamoto aliyoipata msimu uliopita kutoka kwa Mghana, Asante Kwasi. Akiwa Yanga, Gadiel mwenye miaka 22, alijihakikishianafasi hiyo, baada ya kumbwaga Haji Mwinyi ambaye alikuwa mshindani wake wakaribu kwenye upande huo wa kushoto. Hata hivyo, Gadiel ni chaguo la kwanza katika kikosi cha timu yaTaifa Taifa Stars iliyoshiriki fainali za Afcon chini Emmanuel Amunike,akipiku Tshabalala. Katika michezo mitatu ya makundi, Gadielalicheza michezo miwili dhidi ya Senegal na Kenya, huku Tshabalala akichezamchezo wa mwisho dhidi ya Algeria. Ujio wa Gadiel, utaongeza ugumu kwakocha, Patrick Aussems kuamua nani aanze na nani asubiri benchi katika kikosi hicho, kinachokabiliwana mtihani wa wa kutetea ubingwa wa Ligi Kuu Bara pamoja na kufanya vizuri kwenyemichuano ya Ligi ya Mabingwa Afrika, baada ya kuishia hatua ya robo fainalimsimu uliopita. Beki huyo anaingia katika rekodi yakuzichezea timu zote kubwa za Dar es Salaam, Simba, Yanga na Azam, ilivyokuwakwa winga Mrisho Ngassa na kipa IvoMapunda.  <topic>: KITAIFA 